תאריך חתימת המסמך 

			כתב תביעה 


בבית משפט השלום 							ת.א. 21/
בבת ים


התובעת:        	 לובנא סעדי, ת"ז 206152985
                       	  ת״ד 727, אכסאל
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבעים:        1. אמיר עלייאן, ת״ז 311223838
	מרחוב אל צפא 183, ירושלים

                     2. ישיר חברה לביטוח בע״מ
מרחוב אפעל 35, פתח תקוה
טל׳: 03-5555555
                 דוא"ל: service@yashir.co.il


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	710 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל ולובנא סעדי הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. הנתבע 1 היה בכל הזמנים הרלוונטיים לתביעה זו הנוהג ו/או המשתמש ברכב הנושא מ״ר 36-192-60 (להלן:״הרכב״).

2. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

3. התובעת, ילידת 17.1.95, הייתה בכל הזמנים הרלבנטיים לתביעה זו הנוסעת ברכב

רצ"ב אישור משטרה, צילום רישיון נהיגה של הנתבע 1, תעודת ביטוח חובה ורישיון רכב מסומנים ״כנספח 1״.

(2) פירוט הסעד המבוקש באופן תמציתי: 

4. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

5. במועד התאונה הייתה התובעת סטודנטית לראיית חשבון באוניברסיטה העברית בירושלים, מחמת התאונה ותוצאותיה התקשתה התובעת בלימודיה, נעדרה מהם, נדרשה לשיעורי עזר, נבצר ממנה לעבוד ונגרמו לה הפסדי שכר.

6. מחמת התאונה ותוצאותיה התקשתה התובעת בניהול משק ביתה, נזקקה לעזרת הזולת ותזדקק לה גם בעתיד.

7. לאחר התאונה ומחמת תוצאותיה נדרשה התובעת להוצאות בגין נסיעות מיוחדות ומוניות ותזדקק להוצאות אלה גם בעתיד.

(3) תמצית העובדות הנחוצות לביסוסה של עילת התביעה ומתי נולדה: 

8. בתאריך 21.4.19, בשעה 01:00 או בסמוך לכך, בצומת הרחובות אל מערי ובית חנינא, בירושלים, היה הרכב מעורב בתאונה עם רכב הנושא מ״ר 72-166-67, והתובעת נפגעה ונחבלה בגופה (להלן: "התאונה").

9. ממקום התאונה הובהלה התובעת באמבולנס לבית החולים הדסה הר הצופים בירושלים, שם אובחנו חבלות בצוואר ובגב. לאחר קבלת טיפול רפואי ראשוני שוחררה התובעת לביתה בהמלצה למנוחה, נטילת משככי כאבים והמשך מעקב רפואי.

10. התובעת אשר המשיכה לסבול מכאבים והגבלה בתנועות הצוואר והגב, טופלה במסגרת קופת החולים והופנתה להמשך מעקב רפואי הכולל בדיקות הדמיה, ביצוע טיפולי פיזיותרפיה, נטילת משככי כאבים ומנוחה.

11. התובעת ביצעה טיפולי פיזיותרפיה הן במסגרת קבוצתית והן במסגרת פרטנית. אולם, משלא חלפו הכאבים וההגבלה בתנועות הצוואר והגב הופנתה לבדיקת הדמיה.

12. בדיקת ct אשר ביצעה ביום 5.1.21 וכוונה לעמוד השדרה המותני הדגימה בלטי דיסק עם לחץ קל על השק הטקאלי בגבהים L4-L3 , L4-L5,L5-S1. ושינויים שחקתיים במפרק SIJ מימין. והוחלט להפנותה לביצוע סדרה נוספת של טיפולי פיזיותרפיה, טיפול בגלי קול וטיפולים נוספים.

רצ"ב תעודות רפואיות, מסומנות "כנספח 2". 

13. מאז התאונה סובלת התובעת מכאבים ומהגבלה בתנועות הצוואר והגב, מקושי בהליכה ועמידה ממושכות, מקושי בעליה וירידת מדרגות, מקושי בכיפוף והרמה, קושי בישיבה ממושכת הקרנת הכאבים לגפיים התחתונות ותחושת נימול והטיפולים בה צפויים להימשך גם בעתיד. 

14. במועד התאונה הייתה התובעת סטודנטית לראיית חשבון באוניברסיטה העברית בירושלים, לימודים הדורשים ריכוז, למידה ושינון אינטנסיביים במשך שעות רבות, מחמת התאונה ותוצאותיה התקשתה התובעת בלימודיה, היא נדרשה ללקיחת שיעורי עזר, ציוניה נפגעו והיא נאלצה לבצע קורסים חוזרים.

15. כן, מחמת התאונה ותוצאותיה נבצר מהתובעת ליתן שיעורי עזר ו/או לתרגל ונגרמו לה הפסדי שכר.

16. מאז התאונה מוגבלת התובעת בביצוע פעולות יומיומיות שונות ובניהול משק ביתה, נזקקת לעזרת הזולת ותמשיך להיזקק לה גם בעתיד. 

17. עקב מגבלותיה הנובעות מהתאונה ובשים לב למקום מגוריה וללימודיה בירושלים נזקקת התובעת לשימוש מוגבר במוניות ולהסעות מיוחדות, ותזדקק לכך גם בעתיד. 
                       
(4) פירוט העובדות המקנות סמכות לבית המשפט 

18. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2.
חלק 3 
19. להלן פירוט נזקי התובעת:
1. נזק מיוחד:  
(1)  הפסדי השתכרות בעבר –			                    150,000 ₪
(2) הוצאות שיעורי עזר ועזרה אקדמית בעבר - 		16,500 ₪  
(3)  עזרת הזולת בעבר –	           				              30,000 ₪  
(4)  הוצאות רפואיות ונסיעות לטיפולים בעבר –	          20,000 ₪ 
(5)  הסעות מיוחדות ושימוש מוגבר במוניות בעבר -            15,000 ₪


2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:

1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות מוגברות בעתיד. 
1.  פיצוי בגין נזקיה הלא ממוניים של התובעת. 

20. הנתבע 1 חייב לפצות את התובעת בהיותו הנוהג ו/או המשתמש ברכב במועד התאונה.

21. הנתבעת 2 חייבת לפצות את התובעת בהיותה מבטחת הרכב במועד התאונה.

22. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובעת, ביחד ולחוד, כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						               אריאל פרייברג, עו"ד
								          ב"כ התובעת    



